Valitsus soosib ekspansiivset globaalset militarismi, mis eelistab globaalset  hegemooniat ellu jäämisele (Chomsky 2003) ja kisub USA kuritegelikesse koloniaalsetesse okupatsioonidesse. Valitsus hülgab rahvusvahelise õiguse ja tsiviilühiskonna normid, öeldes, et Ameerika väidetav sünnipärane ja "erandlik" suurepärasus ja heasoovlikkus annab USAle õiguse tegutseda globaalsel laval nii nagu talle meeldib. Valitsus suunab miljardid dollarid potentsiaalset raha, mida võiks investeerida sotsiaalsete vajaduste rahuldamiseks, tohutusse "kaitse" (impeeriumi) eelarvesse, kus seda kulutatakse kahele  massimõrvarlikule okupatsioonile (Iraagis ja Afganistanis) ning samuti 761 sõjaväebaasi ülal pidamiseks rohkem kui 130 riigis, imperialistlike relvade tootmiseks ja pidevale sõjaks valmistumisele. 2007. aastal triljoni dollarini (andmed: U.S. Office of Management and Budget's National Income and Product Account) jõudnud USA "kaitse"kulutused ületavad USA föderaaleelarve väljaminekud siseriiklikule haridusele rohkem kui 8 korda; elatustoetuste tagamisele rohkem kui 4,5 korda, toidule rohkem kui 11 korda; eluasemetele rohkem kui 14 korda ja töökoolitusele rohkem kui 32 korda. USA sõjaline eelarve moodustab rohkem kui poole kogu USA föderaalvalitsuse vabalt ümberjagatavatest kulutustest ja peaaegu poole kogu planeedi sõjalistest kulutustest.